Kofi Brako

kofi Brako yɛ Ghana amanyɔni  na ɔyɛ mmarahyɛbadwa a ɛtɔ so nson wɔ Ghana Adehyeman a ɛtɔ so nan no mmarahyɛbadwani a  ɔgyina Tema Mfimfini Abatoɔ mpɛsoa no anan mu wɔ Nkran punpuni mantam no mu wɔ Ɔsono kokroko ammanyɔkuo (New Patriotic Party-NPP ) tekiti so.

 Abrabɔ Ahyaseɛ ne Nwomasua 
Wɔwoo Brako wɔ Ɛbɔ da a ɛtɔ so du-baako , afe Apem, Ahankron ne Aduonum-nkron(1959). Ɔfiri Akyem Bieni a ɛwɔ Ghana Apueeɛ Mantam mu. Ɔnyaa ne Diploma wɔ (Freight Forwarding )mu wɔ (Zurich,Switzerland ), mfeɛ Mpem Mmienu ne Du-mmeɛnsa (2013) mu.

 Adwumayɛ 
Ansa na ɔrekɔ amanyɔsɛm mu no, na Brako yɛ (Teamwork Freight Services ) a ɛwɔ Tema no panyin.

 Amanyɔsɛm 
Brako kɔɔ mmarahyɛbadwafie  wɔ ɔbɛnem da a ɛtɔ so nson, mfeɛ Mpem Mmienu nedu- mmeɛnsa. Ɔgyinaa  Tema Mfimfini abatoɔ mpɛsoa no  ananmu wɔ ɔsono kokroko ammanyɔkuo (New Patriotic Party-NPP)tekiti so. Wɔ mma Mpem Aduanan-baako, Ahanum ne Aduɔwɔtwe-baako (41,581 ) a ɛbaeɛ wɔ abatoɔ no mu no , onyaa Mpem Aduonu-nwɔtwe, Aha-mmeɛnsa ne Aduasa-nan (28,334) a ɛno gyina hɔ ma mma no mu ɔha nkyekyem aduosia-nwɔtwe ne akyiri pɔ aduasa-baako(68.31%%) de dii nkonim wɔ nkondwa  no so. Wɔsan paw no wɔ mfeɛ Mpem Mmienu ne Du-nsia (2016 )mu sɛ ɔnkɔ so ntena mmarahyɛbadwa no mu mfeɛ nnan (4) bio.

Wɔ mmarahyɛbadwa mu no, wasom wɔ abadwakuo ahodoɔ mu. Ebi ne; Akwan ne Kar Abadwakuo, Bɔbeasu ne Mmofra Abadwakuo ne Mmabun, Agumadi ne Amammerɛ Boayikuw.

 N'ankasa Abrabɔ 
Brako aware a ɔwɔ mma baanan. Ɔda ne ho adi sɛ ɔyɛ Kristoni na ɔyɛ Yesu Kristo Asɔre a ɛwɔ Nna a Ɛdi Akyire Ahotefoɔ(The Church Of Jesus  Christ Of Latter Day Saint ) mu ni.

 Baabi a Menyaa Mmoa Friiɛ 

Nkyekyεmu:Ateasefoɔ
Nkyekyεmu:Mmarahyɛbadwanni
Nkyekyεmu:1959 nwoda
Nkyekyεmu:Ghana mmrahyɛbadwafoɔ 2017–2021